
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 108
                                                              din 27 decembrie 2016
   privind aprobarea încheierii Convenției provizorii pentru acordarea de servicii de asistență socială, între Municipiul Sighișoara și Fundația VERITAS Sighișoara, pentru unitatea de asistență socială – Centru de zi pentru copii


Consiliul Local al Municipiului Sighişoara, întrunit în şedinţă ordinară,
           Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat sub nr. 29.783/VI/3/07.12.2016, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Ținând cont de prevederile art. 1 alin. (1) și (3) din Legea nr. 34/1998 privind acordarea unor subvenţii asociaţiilor şi fundaţiilor române cu personalitate juridică, care înfiinţează şi administrează unităţi de asistenţă socială, cu modificările și completările ulterioare, ale art. 1 alin. (3), art. 2 alin. (2), art. 9 alin. (1), art. 11 alin. (1) şi (2) și art. 12 alin. (1) – (3) din Normele metodologice de aplicare a prevederilor Legii nr. 34/1998 privind acordarea unor subvenţii asociaţiilor şi fundaţiilor române cu personalitate juridică, care înfiinţează şi administrează unităţi de asistenţă socială, aprobate prin H.G. nr. 1153/2001, cu modificările și completările ulterioare;

Având în vedere prevederile Hotărârii Consiliului Local Sighişoara nr. 62/27.10.2016 privind aprobarea tipurilor de servicii sociale pentru care se acordă subvenţii de la bugetul local în anul 2017, a categoriilor de cheltuieli curente de funcţionare a unităţilor de asistenţă socială pentru care se acordă subvenţii de la bugetul local, a nivelului mediu lunar al subvenţiei care se acordă de la bugetul local pentru o persoană asistată, a punctajului maxim care poate fi acordat pentru fiecare dintre criteriile de evaluare, a Grilei de evaluare a asociațiilor și fundațiilor și a Regulamentului de organizare şi funcţionare a Comisiei de evaluare şi selecţionare a asociaţiilor şi fundaţiilor;

Văzând Cererea de solicitare a subvenţiei în temeiul Legii nr. 34/1998, a Fundaţiei VERITAS Sighişoara, cerere înregistrată la Municipiul Sighişoara, împreună cu documentaţia de solicitare a subvenţiei, sub nr. 26.134/25.10.2016; 

Luând în considerare Grila de evaluare a asociațiilor și fundațiilor cu nr. 9/14.11.2016, înregistrată la Municipiul Sighișoara sub nr. 29.692/06.12.2016, întocmită de Comisia de evaluare şi selecţionare a asociaţiilor şi fundaţiilor, cu propunerea comisiei privind numărul mediu lunar de persoane asistate în unitatea de asistenţă socială – Centrul de zi pentru copii, din cadrul Fundaţiei VERITAS Sighişoara, pentru care să se acorde subvenție, precum şi cu privire la suma reprezentând subvenţia care să fie acordată acestei fundaţii pentru unitatea de asistenţă socială susmenţionată; 

Văzând Raportul de specialitate al Serviciului Public de Asistenţă Socială, înregistrat sub nr. 29.782/VI/3/07.12.2016, cu propunerea de aprobare a încheierii Convenției provizorii pentru acordarea de servicii de asistență socială, între Municipiul Sighișoara și Fundația VERITAS Sighișoara, pentru unitatea de asistență socială - Centru de zi pentru copii, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;

În baza art. 36 alin. (2), lit. d) şi alin. (6), lit. a), pct. 2, art. 45 alin. (2) şi a art. 115 alin. (1) lit. b) din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

Art. 1. Se aprobă subvenţionarea de către Municipiul Sighişoara, în anul 2017, de la bugetul local, a serviciilor de asistenţă socială acordate de Fundaţia VERITAS Sighișoara în cadrul unităţii de asistenţă socială – Centru de zi pentru copii, în limita sumei de 105.875,00 lei.
Art. 2. Se aprobă încheierea Convenţiei provizorii pentru acordarea de servicii de asistență socială, între Municipiul Sighișoara și Fundația VERITAS Sighișoara, pentru unitatea de asistență socială - Centru de zi pentru copii, conform anexei nr. 1, care face parte integrantă din prezenta hotărâre.
Art. 3. Se mandatează Primarul Municipiului Sighișoara, domnul Ovidiu - Dumitru Mălăncrăvean, cu încheierea și semnarea Convenției provizorii pentru acordarea de servicii de asistență socială, prevăzută la art. 2 din prezenta hotărâre.
Art. 4. Acordarea subvenției de la bugetul local în anul 2017, pentru Fundația VERITAS Sighișoara, pentru unitatea de asistență socială – Centru de zi pentru copii, este condiționată de obținerea licenței de funcționare pentru serviciul social pentru care a fost aprobată subvenția, la expirarea perioadei de valabilitate a licenței provizorii de funcționare.
Art. 5. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Serviciul Public Asistență Socială, Biroul Buget, contabilitate, salarizare - Direcția Economică din cadrul Municipiului Sighişoara şi Fundația VERITAS Sighișoara.
Art. 6. Prin grija d-nei Anca Bizo, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de Internet la adresa www.sighisoara.org.ro. 

PREŞEDINTE DE ŞEDINŢĂ,

  

        Grabcev Adrian             

                                                                                              Contrasemnează/Avizat pentru legalitate

                   SECRETAR,



                     Bizo Anca

(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  2 ex. Serviciul Public Asistenţă Socială;

  1 ex. Biroul Buget, Contabilitate, Salarizare - Direcţia Economică;
  1 ex. Fundația VERITAS Sighișoara.
10 ex. 

B.A.
